เตรียมตัวให้พร้อมที่จะตั้งค่ายพักแรม สร้างที่พักแรมโดยใช้อุปกรณ์อื่น
ก่อนที่เราจะเริ่มการตั้งค่ายพักแรมแบบไม่ใช้เต็นท์ ดูพยากรณ์อากาศเพื่อจะได้ทราบสภาพอากาศของช่วงเวลาและบริเวณที่ตนเองต้องการตั้งค่ายพักแรม หากอากาศหนาว มีฝนตก หรือลมแรง เราจะเตรียมรับมือได้อย่างเหมาะสม  ถ้ามีโอกาสเกิดสภาพอากาศที่เลวร้าย อาจนำเต็นท์มาเป็นที่พักแรมสำรองด้วย ถึงแม้พยากรณ์อากาศจะบอกว่าอากาศดี แต่เราก็ควรนำผ้าใบกันน้ำไปด้วยเผื่อในกรณีที่ฝนตกลงมาอย่างไม่คาดคิด ถึงแม้เราจะคิดว่าฝนไม่ตกก็ตาม แต่ก็ควรหลีกเลี่ยงการพักแรมในพื้นที่ต่ำ การพักแรมในพื้นที่ต่ำอาจทำให้เราเสี่ยงประสบภัยน้ำท่วม หินถล่ม โคลนถล่ม หรือปัญหาความเปียกชื้น พยายามหาพื้นที่ค่อนข้างสูงและมีลักษณะราบเรียบเพื่อพักแรม ถ้าเรานอนในพื้นที่ลาดเอียง ให้ดูสิว่าเราอยู่ที่ตำแหน่งไหน จากนั้นนอนโดยหันศีรษะไปทางเนิน ถึงแม้เราจะนอนบนแผ่นรองนอนและในถุงนอนก็ตาม แต่ถ้านอนบนพื้นดินที่ขรุขระหรือมีหินเยอะเกินไป เราก็จะรู้สึกไม่สบายตัวอยู่ดี มองหาบริเวณที่พื้นดินเรียบและไม่มีหินคมๆ กับกิ่งไม้ จะดีกว่า เอาวัตถุคมๆ ออกจากบริเวณนั้นก่อนที่จะสร้างที่พักแรม ถ้าทำได้ ปัญหาใหญ่อย่างหนึ่งที่เป็นอุปสรรคต่อการพักแรมโดยไม่ใช้เต็นท์คือเราจะประสบปัญหาแมลงมารบกวนก่อนนอนตอนกลางคืน นำสเปรย์ป้องกันแมลงที่มีส่วนผสมของ DEET ฉีดตนเองและอุปกรณ์ โดยควรเลือกสเปรย์ที่มีความเข้มข้นของ DEET อย่างน้อย 30%  เราสามารถป้องกันแมลงมารบกวนได้ (ขณะที่นอนหลับอยู่ในพื้นที่กลางแจ้ง) โดยกางมุ้งกันยุงหรือเต็นท์กันยุงขนาดเล็ก ถ้าต้องการป้องกันยุงและเห็บได้อย่างมีประสิทธิภาพมากขึ้น ให้ฉีดสเปรย์ป้องกันแมลงที่มีสารเพอร์เมทรินไว้ที่อุปกรณ์และเสื้อผ้ามาก่อนล่วงหน้า ทำตามคำแนะนำการใช้ซึ่งระบุไว้ที่ฉลากอย่างเคร่งครัด ปล่อยให้อุปกรณ์และเสื้อผ้าแห้งสนิทก่อนนำมาใช้ ถึงแม้ตอนกลางวันอากาศจะค่อนข้างร้อน แต่อุณหภูมิสามารถลดต่ำลงได้ในตอนกลางคืน เลือกเสื้อผ้าที่ใส่สบายและสามารถป้องกันเราจากสภาพอากาศที่แล้วร้ายได้ รวมทั้งอย่าลืมนำเสื้อผ้าที่เหมาะสมสำหรับใส่นอนพักแรมไปด้วย ถ้าคาดว่าอากาศจะหนาว เราสามารถป้องกันตนเองจากความหนาวเย็นได้ดังนี้  สวมใส่เสื้อผ้าที่ทอมาจากขนสัตว์หรือใยสังเคราะห์ เช่น โพลีเอสเตอร์ หรือโพลีโพรไพลีน ผ้าขนสัตว์และผ้าใยสังเคราะห์จะช่วยให้เราอบอุ่นและดูดซับความชื้นได้ดีกว่าผ้าฝ้าย สวมถุงมือ และถุงเท้าเพื่อให้มือและเท้าของเราอบอุ่น รวมทั้งสวมหมวกแก๊ปด้วย อย่าสวมใส่เสื้อผ้าที่หนามาก ไม่อย่างนั้นเราจะรู้สึกร้อนมากและมีเหงื่อออกตอนนอนหลับในถุงนอน ไม่ว่าเราจะเลือกพักแรมแบบไหน เราจะหลับได้อย่างสบายและร่างกายได้รับความอบอุ่น ถ้าเรามีแผ่นรองนอนและนอนในถุงนอน เราต้องนำถุงนอนและแผ่นรองนอนมาด้วย หากต้องการนอนหลับภายใต้แสงดาวจริงๆ  การนอนในถุงนอนหรือการมีแผ่นรองนอนรองรับตัวของเราเอาไว้ไม่เพียงทำให้เรานอนหลับสบายขึ้นเท่านั้น แต่ยังช่วยป้องกันความหนาวเย็นและความชื้นจากพื้นดินด้วย ถุงนอนแบบกึ่งเต็นท์จะมีคุณสมบัติคล้ายเต็นท์และถุงนอนผสมกัน  ทำมาจากวัสดุกันน้ำและอากาศสามารถถ่ายเทได้สะดวกเหมือนเต็นท์ จึงสามารถได้ แต่ถุงนอนแบบกึ่งเต็นท์ใหญ่พอสำหรับนอนแค่คนเดียว จึงไม่มีพื้นที่ให้เปลี่ยนเสื้อผ้าหรือเก็บอุปกรณ์  ถ้าเลือกใช้ถุงนอนแบบกึ่งเต็นท์เป็นที่พักแรม เราสามารถยัดถุงนอนไว้ภายในนั้นเพื่อเพิ่มความอบอุ่นและความสบายได้ เราสามารถใช้ถุงนอนแบบกึ่งเต็นท์แทนเต็นท์ได้ เพราะสามารถปกป้องเราได้เหมือนกัน อีกทั้งมีน้ำหนักเบากว่าด้วย ถ้าเห็นว่าถุงนอนแบบกึ่งเต็นท์นั้นแคบเกินไป แต่ไม่ต้องการหอบหิ้วอุปกรณ์ให้ลำบากและตั้งเต็นท์อย่างเต็มรูปแบบ ผ้าใบกันน้ำสามารถนำมาใช้สร้างที่พักแรมได้ ถ้าเราสร้างที่พักแรมในบริเวณที่มีต้นไม้ เราสามารถยึดมุมของผ้าใบกันน้ำอย่างน้อยมุมหนึ่งไว้ที่ต้นไม้และยึดมุมที่เหลือของผ้าใบกันน้ำไว้กับพื้นดิน จะได้สร้างที่พักได้ง่ายและรวดเร็ว  เราจะต้องนำเชือกหรือเชือกป่านและสมอบกมายึดผ้าใบกันน้ำให้อยู่กับที่ ถ้าพื้นดินเปียก วางแผ่นกันน้ำหรือผ้าใบกันน้ำอีกแผ่นรองไว้ข้างใต้ตัวเราเพื่อเราจะได้ไม่เปียกยามนอนหลับตอนกลางคืน ผ้าใบกันน้ำจะป้องกันไม่ให้เราเปียกฝน (ถ้าฝนไม่ตกหนักมากหรือมีลมแรง) และป้องกันแดดได้ แต่ไม่สามารถป้องกันแมลงหรืออากาศที่หนาวเย็นได้ ถ้าตอนกลางคืนอากาศดีและเราอยากนอนชมดาว การนอนพักบนเปลญวนนั้นน่าจะเป็นทางเลือกที่เหมาะสมสำหรับการพักแรม เราจะต้องหาบริเวณที่มีต้นไม้ หรือเสาเพื่อเราจะได้สามารถผูกเปลญวนเอาไว้ได้ รวมทั้งมีที่กำบังมากพอที่จะปกป้องเราจากลมหนาวยามค่ำคืน เราสามารถกางผ้าใบกันน้ำ หรือฟลายชีทไว้เหนือเปลญวนเพื่อจะได้ปกป้องเราจากสภาพอากาศที่เลวร้ายได้มากขึ้น  ถ้าอยากหลับบนเปลญวนได้สบายขึ้น เราอาจต้องวางแผ่นรองนอนและถุงนอนไว้ในเปลญวน การนอนแนวทแยงในเปลญวนยังช่วยให้เรานอนหลับได้อย่างสบายในตอนกลางคืนด้วย ระยะห่างระหว่างต้นไม้หรือเสาต้องมีมากพอ เราจะได้สามารถกางเปลโดยทำมุม 30 องศากับแนวระนาบได้ การกางเปลโดยทำมุมกับแนวระนาบน้อยกว่านี้จะทำให้เปลและต้นไม้ต้องรองรับน้ำหนักมาก ถ้าเราไม่อยากแบกอุปกรณ์สำหรับสร้างที่พักให้ลำบาก เราสามารถหาอุปกรณ์จากในบริเวณนั้นและนำมาใช้สร้างที่พักด้วยตนเองได้ การสร้างเพิงพักนั้นมีหลายวิธี แต่วิธีที่ง่ายที่สุดคือนำกิ่งไม้ที่แข็งแรงมาวางพิงกับต้นไม้ต้นหนึ่ง จากนั้นนำกิ่งไม้อื่นๆ ไปวางพิงกิ่งไม้กิ่งนั้นอีกทีเพื่อสร้างเพิงพักที่มีหลังคา นำใบไม้หรือกิ่งไม้เล็กๆ มาวางทับกิ่งไม้เหล่านั้นอีกทีจนหนาเป็นชั้นเพื่อทำให้หลังคาเพิงพักสามารถป้องกันเราจากสภาพอากาศที่เลวร้ายได้มากขึ้น  ถ้าหากมีผ้าใบกันน้ำติดตัวมาด้วย ให้วางคลุมทับหลังคาเพิงพักเพื่อป้องกันไม่ให้ตนเองเปียกฝน หรือวางบนพื้นดินในเพิงพักก็ได้ เวลาเราเข้าพัก จะได้นอนในพื้นที่ซึ่งอบอุ่น แห้ง และป้องกันเราจากแมลงได้ ถ้าพื้นในเพิงพักขรุขระ เราอาจสร้าง "เตียง" จากกองใบไม้แล้วนำมาวางทับพื้นดินในเพิงพักนั้น เราอาจใช้เชือกหรือเชือกป่านช่วยในการยึดกิ่งไม้เอาไว้ ถ้าอยากมีประสบการณ์พักแรมแบบไม่ใช้เต็นท์และสะดวกสบาย เราอาจเลือกพักแรมในรถบ้าน รถแคมป์ปิ้ง หรือรถยนต์ของตนเองก็ได้ แต่ต้องตรวจสอบให้แน่ใจว่าบริเวณที่จะพักแรมอนุญาตให้นำรถเข้าไปได้ ถ้าเรามีรถกระบะ เราสามารถวางแผ่นรองนอนและถุงนอนไว้ในท้ายรถกระบะได้ ถ้ามีแร็คหลังคาติดไว้ที่ท้ายรถกระบะ เราสามารถนำผ้าใบกันน้ำคลุมแร็คหลังคานั้นไว้เพื่อจะได้กันลมและฝนได้มากขึ้น
ตรวจสอบสภาพอากาศก่อนตั้งค่ายพักแรม. เลือกพักแรมในพื้นที่สูงเพื่อหลีกเลี่ยงน้ำท่วมและความเปียกชื้น. อย่าเลือกพักแรมในบริเวณที่พื้นดินขรุขระหรือมีหินเยอะเกินไป. ฉีดสเปรย์ป้องกันแมลง. แต่งกายให้เหมาะสมกับสภาพอากาศ. นำถุงนอนและแผ่นรองนอนมาด้วยเพื่อร่างกายจะได้รับความอบอุ่นและนอนหลับอย่างสบาย. ใช้ถุงนอนแบบกึ่งเต็นท์เพื่อป้องกันแมลงและปกป้องตนเองจากสภาพอากาศที่เลวร้าย รวมทั้งให้ความอบอุ่นแก่ร่างกาย. ใช้ผ้าใบกันน้ำสร้างที่พักแรม ถ้าอยากนอนหลับในพื้นที่โล่งแต่กลัวว่าฝนจะตก. ผูกเปลญวนไว้กับต้นไม้หรือเสา ถ้าเห็นว่าอากาศแจ่มใส. สร้างเพิงพัก ถ้าบริเวณนั้นมีกิ่งไม้และใบไม้มากพอ. พักแรมอยู่ในยานพาหนะเพื่อความปลอดภัยและความสะดวกสบาย.
https://www.wikihow.com/Camp-Without-a-Tent https://www.wikihow.com/Camp-Without-a-Tent
Protecting Yourself from the Elements Using Tent Alternatives